યુસુફે પોતાના પગના અંગુઠા તરફ જોયુ અને જમણા હાથથી પગના અંગુઠાને સ્પર્શ કર્યો અને પછી એકદમ સિન્હા તરફ જોતા ગુસ્સામાં કહ્યુ સર મેં જેલ સે બહાર નિકલ જાતા તો બહાર આકે સબસે પહેલે આપકી મર્ડર કરનેવાલા થાં, સિન્હા પોતાની ખુરશીમાં એકદમ પાછા ખસી ગયા, એક ક્ષણ માટે તેમને ડર લાગી ગયો કે કયાંક આ આઠે મળી બેરેકમાં જ તેમનું ગળુ દબાવી દેશો તો. . તેમણે તમામની આંખોમાં જોયુ પણ તે બધા યુસુફ સામે જોઈ રહ્યા હતા, પણ ખુન કરવાની વાત કરનાર યુસુફની આંખમાં એકદમ ઝળઝળીયા આવી ગયા, તેણે પોતાના શર્ટની બાયથી આંખોના આંસુ લુંછયા, તેણે સિન્હાની આંખોમાં જોતા પુછ્યુ સાહબ આપ કો ભી એક બેટી હૈના.